પાછલા સપ્તાહે પ્રકાશિત થયેલા વાર્ષિક રિપોર્ટમાં કર સંબંધી તપાસનો ખુલાસો કરતાં એચએસબીસીએ કહ્યું કે કર અને મની લોન્ડરિંગ મામલામાં ચૂકવણા માટે રૂ. ૫૦૦૦ કરોડથી વધુ રકમની જોગવાઇ કરી છે. એચએસબીસીએ કહ્યું કે એવાં કેટલાં કારણો છે, જે પરિણામ અને બેન્કની નાણાકીય બાબતોને અસર કરે છે. બેન્કે કહ્યું કે ભારત, અમેરિકા, ફ્રાન્સ, બેલ્જિયમ, આર્જેન્ટિના સહિત વિભિન્ન દેશોમાં બેન્ક ટેક્સ, કરચોરી, છેતરપિંડી, મની લોન્ડરિંગ સાથે જોડાયેલા કેસો સામે તપાસનો સામનો કરી રહી છે.